Diari Oficial de la Generalitat Valenciana


Sumari del DOGV 5440, del 31-01-2007 (2007/985)

RESOLUCIÓ de 3 de novembre de 2006, de la Conselleria d'Empresa, Universitat i Ciència, per la qual es declara aigua mineral natural l'aigua captada per l'obra subterrània núm. 7469, coordenades UTM X=661 600, Y=4 381 140, Z=845 m.s.n.m., partida Casa del Coto Manglano, terme municipal de Requena, província de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5440

Data del DOGV
:   31-01-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/985


Data del document
:   03-11-2006

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Requena
    * aigua mineral

Vist l'expedient de declaració d'aigua mineral natural a l'aigua captada per l'obra subterrània núm. 7469, coordenades UTM, X=661 600, Y=4 381 140, Z=845 m.s.n.m., partida Casa del Coto Manglano, terme municipal de Requena, província de València, tramitat pel Servei Territorial d'Indústria i Seguretat Industrial de València a instància de la societat Peña Umbría, SL, CIF X89785519.  
Vistos la Llei 22/1973, de 21 de juliol, de Mines; el Reial Decret 2.857/1978, pel qual s'aprova el Reglament General per al Règim de la Mineria; el Reial Decret 1.047/1984, sobre valoració definitiva i ampliació de funcions i mitjans adscrits als servicis traspassats a la Comunitat Valenciana en matèria d'indústria, energia i mines; la Llei 29/1985, d'Aigües; el Reial Decret 849/1986, pel qual s'aprova el Reglament Públic Hidràulic, títol preliminar i altres; el Reial Decret 1.074/2002, de 18 d'octubre, sobre Reglamentació tecnicosanitària per a l'elaboració, circulació i comerç de les aigües de beguda envasada, modificat pel Reial Decret 1.744/2003, de 19 de desembre.  
Antecedents de fet  
Primer. Compañía Levantina de Bebidas Gaseosas, SA (Colebega, SA) va sol·licitar amb data 3 de setembre de 2003 davant el Servei Territorial d'Indústria de la Conselleria d'Indústria, Comerç i Turisme la realització d'una obra subterrània per a la captació d'aigües al terme municipal de Requena, en la parcel·la 1 del polígon 14 de cadastre de rústica del dit terme municipal. L'esmentada autorització va ser concedida mitjançant Resolució de 2 de desembre de 2003 del cap de la Unitat de Mines del Servei Territorial d'Indústria de València.  
Segon. Amb data de registre d'entrada al Servei Territorial d'Indústria de València del 3 de maig de 2004, Colebega, SA va sol·licitar la declaració d'aigua mineral natural de l'aigua procedent de la captació subterrània núm. 7469, a la partida Casa del Coto Manglano, al terme municipal de Requena, província de València, situat a les coordenades UTM (ED50), X=661 600, Y=4 381 140, Z=845 m.s.n.m.  
Tercer. Per complir l'article 39.2 del Reglament General per al Règim de la Mineria, el Servei Territorial d'Indústria i Seguretat Industrial de València realitzà el 27 d'octubre de 2004 la corresponent presa de mostres d'aigua en presència de la part interessada i amb data d'eixida de 2 de novembre de 2004 envià una de les mostres preses a l'Institut Geològic i Miner d'Espanya per a la realització de l'anàlisi reglamentària. Amb data de registre d'entrada de 21 de gener de 2005 es va rebre informe de l'Institut Geològic i Miner d'Espanya de 22 de desembre de 2004, favorable a la qualificació.  
Quart. Amb data de registre d'entrada de 30 de maig de 2005, es presenta la sol·licitud de canvi de titularitat a la societat Peña Umbría, SL de les actuacions i sol·licituds portades a cap per Colebega, SA per a la qualificació com a aigua mineral natural de la corresponent a la indicada obra subterrània núm. 7469. Amb data de 22 de setembre de 2005, el cap de la Unitat de Mines del Servei Territorial d'Indústria i Seguretat Industrial de València resol autoritzar el canvi de titularitat.  
Cinqué. De conformitat amb el que s'ha disposat en l'article 39.2 del Reglament General per al Règim de la Mineria, el Servei Territorial d'Indústria i Seguretat Industrial de València va procedir a la informació pública de la iniciació de l'expedient mitjançant anuncis publicats en el Butlletí Oficial de la Província de València núm. 30, de 04.02.2006, i en el Diari Oficial de la Generalitat núm. 5241, de 19.04.2006, i en l'expedient no consta cap escrit d'oposició.  
Sisé. El Servei Territorial d'Indústria i Seguretat Industrial de València traslladà a la Direcció General d'Indústria i Investigació Aplicada amb data 1 de juny de 2006 l'expedient i el seu informe per continuar la tramitació segons el que s'ha previst en l'article 39.2 del Reglament General per al Règim de la Mineria.  
Seté. Amb dates de registre d'entrada de 19 de juny de 2006 i de 20 de juny de 2006 la societat Peña Umbría, SL presenta informe sanitari per a la declaració de l'aigua com a mineral natural de data 26 de juliol de 2005, així com informació sobre la qualitat de les aigües.  
Huité. Amb data de registre d'eixida de 27 de juny de 2006, l'Àrea d'Indústria i Mines de la Direcció General d'Indústria i Comerç va trametre escrit en què se sol·licita l'informe preceptiu de la Direcció General de Salut Pública de la Conselleria de Sanitat i de la Confederació Hidrogràfica del Xúquer, sense que passat el termini establit s'haja rebut contestació d'este últim.  
Nové. Amb data de registre d'entrada d'11 d'agost de 2006 es rep l'informe de la Direcció General de Salut Pública de la Conselleria de Sanitat pel qual considera que és procedent accedir a la declaració de la mencionada aigua com a aigua mineral natural.  
Desé. Amb data de registre d'eixida de 24 d'agost de 2006 l'Àrea d'Indústria i Mines concedix tràmit d'audiència a la societat Agua Mineral San Benedetto, SA. Amb data de registre d'entrada de 27 de setembre de 2006 la societat Peña Umbría, SL presenta escrit al qual adjunta escrit de la societat Agua Mineral San Benedetto, SA dirigit a l'Àrea d'Indústria i Mines, pel qual es comunica formalment que no té cap inconvenient que Peña Umbría, SL obtinga la qualificació d'aigua mineral natural i el posterior dret a l'aprofitament de les aigües.  
Fonaments de dret  
Primer. La Conselleria d'Empresa, Universitat i Ciència és competent per a resoldre la sol·licitud de declaració d'aigua mineral natural de les esmentades aigües, formulada per la societat Colebega, SA i mantinguda per la societat Peña Umbría, SL, en virtut del que s'ha disposat tant en els articles 24.2 de la Llei 22/73, de 21 de juliol, de Mines, i 39.2 del seu reglament, aprovat pel Reial Decret 2.857/78, com l'establit en el Reial Decret 1.047/84, d'11 d'abril, de transferències a la Comunitat Valenciana en matèria d'indústria, energia i mines, en l'annex I, apartat B.III.a) i en el Decret 184/2004, d'1 d'octubre, del Govern Valencià, pel qual s'aprova el Reglament Orgànic i Funcional de la Conselleria d'Empresa, Universitat i Ciència.  
Vistos els antecedents de fet i els preceptes legals esmentats i les altres disposicions d'especial i general aplicació, esta Conselleria d'Empresa, Universitat i Ciència, a petició de la societat Peña Umbría, SL., resol  
Declarar aigua mineral natural l'aigua captada per l'obra subterrània núm. 7469, coordenades UTM X=661 600, Y=4 381 140, Z=845 m.s.n.m., partida Casa del Coto Manglano, terme municipal de Requena, província de València.  
La present resolució no pot estendre's de facto per a aigües procedents de qualsevol altra surgència, pou, sondatge, brollador, etc. existent o a realitzar, si prèviament i després de l'oportuna tramitació reglamentària no acorda esta Conselleria la qualificació com a mineral natural de les aigües així obtingudes.  
Prèviament a l'aprofitament de l'aigua declarada mineral natural en la present resolució s'haurà de sol·licitar davant el Servei Territorial d'Indústria i Seguretat Industrial de la província de València la corresponent autorització d'aprofitament, de conformitat amb el que s'ha establit en l'article 26 de la Llei 22/1973, de 21 de juliol, de Mines, i en l'article 41 del vigent Reglament General per al Règim de la Mineria, en relació amb l'article 24.1 de l'esmentada llei i 39.1 del seu reglament.  
La present resolució és definitiva en via administrativa i contra esta podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament recurs de reposició davant el conseller d'Empresa, Universitat i Ciència en el termini d'un mes comptat des de l'endemà de la notificació, de conformitat amb el que s'ha disposat en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
València, 3 de novembre de 2006.- El conseller d'Empresa, Universitat i Ciència: Justo Nieto Nieto.